nvidia/miracl-vision huggingface dataset:
अमरु

अमरु (या अमरूक) संस्कृत के महान कवियों में से एक हैं। इनकी रचना अमरूशतक प्रसिद्ध है। इनका कोई अन्य काव्य उपलब्ध नहीं है और केवल इस एक ही सौ पद्यों के काव्य से ये सहृदयों के बीच प्रसिद्ध हुए हैं। सुभाषितावलि के विश्वप्रख्यातनाडिंधमकुलतिलको विश्वकर्मा द्वितीयः पद्य से पता चलता है कि ये सुवर्णकार थे। तथापि इनके माता-पिता कौन थे यह उल्लेख नहीं मिलता। अमरूक की कविता जितनी विख्यात है, उनका व्यक्तितत्व उतना ही अप्रसिद्ध है। उनके देश और काल का अभी तक ठीक निर्णय नहीं हो पाया है। रविचंद्र ने "अमरूशतकम्" की अपनी टीका के उपोद्घात में आद्य शंकराचार्य को अमरूक से अभिन्न व्यक्ति माना है, परंतु यह किंवदंती नितांत निराधार है। आद्य शंकराचार्य के द्वारा किसी "अमरूक" नामक राजा के मृत शरीर में प्रवेश तथा कामतंत्र विषयक किसी ग्रंथ की रचना का उल्लेख शंकरदिग्विजय में अवश्य किया गया है, परंतु विषय की भिन्नता के कारण "अमरूशतक" को शंकराचार्य की रचना मानना नितान्त भ्रान्त है। आनंदवर्धन (९वीं सदी का मध्यकाल) ने अमरूक के मुक्तकों की चमत्कृति तथा प्रसिद्धि का उल्लेख किया है (ध्वन्यालोक का तृतीय उद्योत)। इससे इनका समय ९वीं सदी के पहले ही सिद्ध होता है। आनन्दवर्धन ने ध्वन्यालोक के तृतीय उद्योत में ऐसा कहते हुए अमरुशतक के अनेक श्लोंकों का उदाहरण देते हैं। अतः उससे पहले ही अमरुशतक रचना प्रसिद्ध हो गयी थी ऐसा तर्क किया जा सकता है।
स्वतंत्रता दिवस (बांग्लादेश)

बांग्लादेश के स्वतंत्रता दिवस (बांग्ला: স্বাধীনতা দিবস; स्वाधीनता दिवस), २६ मार्च को मनाया जाता है। इस दिन बांग्लादेश में राष्ट्रीय अवकाश होता है। इस अवसर पर बांग्लादेश में स्वतंत्रता दिवस परेड, राजनीतिक भाषणों, मेलों, संगीत समारोह के साथ बांग्लादेश की परंपराओं पर आधारित उत्सव मनाया जाता है। टीवी और रेडियो स्टेशनों में विशेष कार्यक्रमों और देशभक्ति के गीतों का प्रसारण किया जाता है। आम तौर पर इस दिन सुबह में आयोजित समारोह के दौरान एकतीस तोपों की सलामी दी जाती है। मुख्य सड़कों को राष्ट्रीय ध्वज से सजाया जाता है। विभिन्न राजनीतिक दल और सामाजिक संगठनों द्वारा एक उचित तरीके से स्वतन्त्रता दिवस समारोह ढाका के आसपास तथा राष्ट्रीय स्मारकों पर आयोजित किया जाता है। बंगबंधु के नाम से विख्यात शेख मुजीबुर्रहमान के द्वारा २५ मार्च १९७१की आधी रात के बाद पाकिस्तान से अपने देश की आजादी की घोषणा की गई, उसके बाद उन्हें पाकिस्तानी सेना द्वारा गिरफ्तार कर लिया गया। २६ मार्च १९७१ को बांग्लादेश की स्वतंत्रता की घोषणा के साथ ही मुक्ति युद्ध की शुरुआत हो गई थी। अंत में जीत १६ दिसम्बर को एक ही वर्ष में हासिल किया गया था, जो विजय दिवस के रूप में मनाया जाता है। शेख मुजीबुर्रहमान ने पाकिस्तान के खिलाफ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने। 26 मार्च 1971 में बांग्लादेश की स्वतंत्रता की घोषणा की है और मुक्ति युद्ध शुरू कर दिया गया था। ईस्ट बंगाल के लोगों के सभी वर्गों के मुक्ति के लिए पाकिस्तानी सेना के शासकों के निरंतर उत्पीड़न से बचाने के बांग्लादेश युद्ध में भारत ने साथ दिया। स्वतंत्रता हेतु युद्ध के नौ महीने में मानव जीवन के मामले में पाकिस्तानी सेना को 3 मिलियन की हानि इस गृहयुद्ध के दौरान हुई थी। अंत में जीत 16 दिसम्बर को एक ही वर्ष में हासिल किया गया था, जो विजय दिवस के रूप में मनाया जाता है। बांग्लादेश के संस्थापक होने के नाते शेख मुजीबुर्रहमान को बंगलादेश का जनक कहा जाता है। वे अवामी लीग के अध्यक्ष थे। पाकिस्तान के खिलाफ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने। वे 'शेख मुजीब' के नाम से भी प्रसिद्ध थे। उन्हें 'बंगबन्धु' की पदवी से सम्मानित किया गया था, किन्तु १५ अगस्त १९७५ को सैनिक तख्तापलट के द्वारा उनकी हत्या कर दी गयी। स्वतंत्रता पुरस्कार बांग्लादेश का सर्वोच्च नागरिक पुरस्कार है। यह बांग्लादेश के स्वतन्त्रता दिवस की पूर्व संध्या में आयोजित एक समारोह में बांग्लादेश की सरकार द्वारा प्रदान किया जाता है। यह वार्षिक पुरस्कार, 1977 में शुरू किया गया था, जो प्रतिवर्ष मुक्ति युद्ध, भाषा आंदोलन, शिक्षा, साहित्य, पत्रकारिता, सार्वजनिक सेवा, विज्ञान प्रौद्योगिकी, चिकित्सा विज्ञान, सामाजिक विज्ञान, संगीत, खेल और खेल, ललित कला, ग्रामीण, विकास और कुछ अन्य क्षेत्रों में उल्लेखनीय योगदान हेतु दिया जाता है।
समता (भौतिकी)

समता (अंग्रेजी : Parity) एक भौतिक राशी है। समता रूपांतरण (अथवा समता व्युत्क्रमण) कार्तिय निर्देशाकों का चिह्न परिवर्तन है। त्रिविम में, सामान्यतः तीनों कार्तिय निर्देंशाकों के एक साथ चिह्न परिवर्तन से भी समझाया जाता है: यह घटना की काइरलता (इंगिता) को समझने का विचार है, जिसमें इसके वृहत चित्रण में काइरल घटना, समता व्युत्क्रम को निरूपित करती है। किसी अकाइरल वस्तु पर समता रूपांरतण को इकाई (तत्समक) रूपांतरण कहते हैं।
रिफ़्ट (भूविज्ञान)

रिफ़्ट (अंग्रेज़ी: rift,) भूविज्ञान में ऐसे क्षेत्र को कहते हैं जहाँ प्लेट विवर्तनिकी (भौगोलिक प्लेटों की चाल) के कारण पृथ्वी के भूपटल (क्रस्ट) और स्थलमंडल (लिथोस्फ़ेयर) खिचने से फटकर अलग हो रहा हो। इस से अक्सर धरती पर वहाँ भ्रंश बनते हैं और रिफ्ट घाटियाँ बन जाती हैं। इनमें अफ़्रीका व मध्य पूर्व की ग्रेट रिफ़्ट घाटी एक उदाहरण है जो अफ़्रीकी प्लेट के दो भागों में टूटकर अलग होने की प्रक्रिया से बन गई है।
ऐल्बर्ट झील (अफ़्रीका)

ऐल्बर्ट झील (अंग्रेज़ी: Lake Albert) या ऐल्बर्ट न्यान्ज़ा (अंग्रेज़ी: Albert Nyanza) महान अफ़्रीकी झीलों में से एक है। यह युगान्डा और कांगो लोकतान्त्रिक गणराज्य के बीच स्थित है। यह अफ़्रीका की सातवी सबसे बड़ी और पूरे विश्व की २७वीं सबसे बड़ी झील है।
तुर्काना झील

तुर्काना झील (अंग्रेज़ी: Lake Turkana), जिसे पहले रुडोल्फ़ झील (अंग्रेज़ी: Lake Rudolf) बुलाया जाता था, महान अफ़्रीकी झीलों में से एक है। यह कुछ-कुछ खारे पानी की झील घनफल (वोल्यूम) के हिसाब से कैस्पियन सागर, इसिक-कुल और वान झील के बाद दुनिया की चौथी सबसे बड़ी खारी झील है। अरल सागर इस से कभी बड़ा हुआ करता था लेकिन अधिकतर सूख जाने के कारण अब इस से छोटा है। तुर्काना एक रेगिस्तान-जैसे क्षेत्र में स्थित है और विश्व की सबसे बड़ी स्थाई रेगिस्तानी झील भी है। इसका अधिकतर भाग कीनिया में है लेकिन सुदूर उत्तरी छोर इथियोपिया में पड़ता है। इस झील के बीच के केन्द्रीय द्वीप पर एक जीवित ज्वालामुखी है जिस से गैस और घुआँ हमेशा रिसता रहता है। झील के दक्षिणी और पूर्वी तट पत्थरीले हैं जबकी उत्तरी और पश्चिमी तटों पर रेतीले मैदान और रेत के टीले हैं। धूप में आसपास की धरती जल्द ही गरम हो जाती है जबकि पानी धीरे-धीरे ही गरम होता है। ज़मीन और पानी में तापमान अंतर से यहाँ तेज़ हवाएँ चलती हैं और कभी-कभी अचानक आँधियाँ भी आ जाती हैं। मैदानी तटों पर मगरमच्छ और पत्थरीले किनारों पर साँप व बिच्छू मिलते हैं। पर्यटकों को यहाँ कभी-भी बिना स्थानीय मार्गदर्शकों के अकेले न जाने की सलाह दी जाती है। तुर्काना के आसपास के इलाक़े में प्राचीन मानवों के कई जीवाश्म (फ़ॉसिल) मिलें हैं और कई विद्वानों के अनुसार मानव जाति का जन्म यहीं हुआ था।
स्टीफ़न किंग

स्टीफ़न एड्विन किंग (अंग्रेज़ी: Stephen Edwin King) (जन्म: सितंबर 21, 1947) आतंक, अप्राकृत कहानियों, कौतूहल, अपराध, और काल्पनिक उपन्यासों के एक अमेरिकी लेखक हैं। "आतंक के राजा" के रूप में वर्णित, उनके उपनाम पर एक नाटक और चलित संस्कृति में उनकी उच्च स्थिति के संदर्भ में, उनकी पुस्तकों की 350 मिलियन से अधिक प्रतियाँ बिक चुकी हैं, और कई को फ़िल्मों, टेलीविजन श्रृंखलाओं, लघु-श्रृंखलाओं और कॉमिक पुस्तकों में रूपांतरित किया गया है। किंग ने 64 उपन्यास प्रकाशित किए हैं, जिनमें सात रिचर्ड बैचमैन के नाम से और पांच गैर-फिक्शन किताबें शामिल हैं। उन्होंने लगभग 200 लघु कथाएँ भी लिखी हैं, जिनमें से अधिकांश पुस्तक संग्रह में प्रकाशित हुई हैं।
स्वतंत्रता दिवस (दक्षिण अफ्रीका)

स्वतंत्रता दिवस या फ़्रीडम डेय दक्षिण अफ्रीका में एक राष्ट्रीय छुट्टी है, फ़्रीडम डेय 27 अप्रैल को मनाया जाता है। 27 अप्रैल 1994 को दक्षिण अफ्रीका रंगभेद नीति से आज़ादी प्राप्त की थी और दक्षिण अफ्रीका के प्रथम लोकतांत्रिक चुनाव हुए।
पेरो दा कोविल्हा

पेरो दा कोविल्हा (1460-1526) एक पुर्तगाली जासूस था जिसे 1487 में (अफ़ोन्सो दा पेवा के साथ) भारत खोज में जमानी रास्ते से पूर्व की ओर रवाना किया गया था। वो मिस्र होते हुए लाल सागर तक पहुँचा। फिर अकब सागर होते हुए कुन्नूर केरल का तट पर आया। वापस काहिरा आने पर उसे अपने साथी से मुलाकात नहीं हो पाई, हाँलांकि दो और पुर्तगाली जासूसों ने उससे मुलाक़ात की। उनके हाथों सूचना भेजकर वो इथियोपिया पहुंच गया - जहाँ के राजा ने उसे पापस भेजने की बात तो कही पर उसकी मृत्यु के बाद उसके बेटे ने अपना सलाहकार नियुक्त कर लिया लेकिन वापस नहीं भेजा। उसके द्वारा भेजी गई जानकारी बाद के पुर्तगाली और अन्य यूरोपीय सामुद्रिक अन्वेषणों में बहुत काम आई।
लादोगा झील

लादोगा झील (रूसी: Ла́дожское о́зеро, लादोझ़स्कोए ओज़ेरो; अंग्रेज़ी: Lake Ladoga) पश्चिमोत्तरी रूस में कारेलिया गणतंत्र व लेनिनग्राद ओब्लास्त के क्षेत्रों में स्थित एक मीठे पानी की झील है। यह यूरोप की सबसे बड़ी झील है और क्षेत्रफल के हिसाब से दुनिया की १४वी सबसे बड़ी मीठे पानी की झील है। इसका क्षेत्रफल १७,७०० वर्ग किमी है, यानि भारत के नागालैंड राज्य से ज़रा बड़ा। रूस का सेंट पीटर्ज़बर्ग महानगर इस से कुछ ही दूरी पर बसा हुआ है। नाविक यातायात के लिये बाल्टिक सागर को श्वेत सागर से जोड़ने वाला नहर-मार्ग लदोगा झील और इसके पूर्वोत्तर में स्थित ओनेगा झील से होते हुए निकलता है।
निकोलो द कोंटी

निकोलो दे कोंटी (1395-1474) एक इतालवी देशाटक और अन्वेषी था जो मध्य युग में मुस्लिम व्यापारी के वेष में इटली से लेकर भारत, दक्षिण-पूर्व एशिया और संभवतः चीन तक का भ्रमण किया। ध्यान रहे कि इन देशों और इटली के बीच उस समय मुस्लिम शासकों का राज था (और आज भी है) और ईसाईयों का इस प्रदेश से होकर गुजरना बहुत मुश्किल था। भारत और पूर्व के अन्य देशों की खोज में इस भ्रमण का बहुत योगदान था। उस समय के चीन नौवाहक कप्तान जांग जे ने भी भारत की नौयात्रा की थी। दोनों के दिए विवरण मेल खाते हैं। इटली का यात्री निकोलो कांटी विजयनगर की यात्रा पर देवराय प्रथम के शासनकाल में आया। इसने दास प्रथा के बारे में विस्तृत विवरण किया है। इस में बुक का नाम डाले और इस में में सुधार करे जल्दी से जल्दी
डिएगो केओ

डिओगु केउ एक पुर्तगाली अन्वेषक था जिसने पंद्रहवीं शताब्दी में अफ्रीका के पश्चिमी तट की दो महत्वपूर्ण यात्राएँ की। पहली यात्रा में वो कांगो (1482) और दूसरी में नामीबिया (1485-86) तक पहुँचा। द्वितीय नौयात्रा के समय कांगों के अंदरुनी भाग में उसने एक स्तंभ स्थापित किया जिसके बाद उसका कोई पता नहीं चला।
मारग्रेट थैचर

मारग्रेट हिल्डा थैचर, बैरोनेस थैचर (13 अक्टूबर 1925 – 8 अप्रैल 2013) ब्रिटिश राजनीतिज्ञ थीं, जो बीसवी शताब्दी में सबसे लंबी अवधि (1979–1990) के लिए यूनाईटेड किंगडम की प्रधानमंत्री रही थीं और एकमात्र महिला जिन्होंने यह कार्यभार संभाला हो। एक सोवियत पत्रकार ने उन्हें "आयरन लेडी" की उपाधि दी, एक ऐसा उपनाम जो उनकी असम्बद्ध राजनीति और नेतृत्व शैली से जुड़ा हुआ था। प्रधानमंत्री के रूप में, उन्होंने ऐसी नीतियाँ लागू की जिन्हें थैचरवाद के रूप में जाना जाता है। थैचर ने सोमरविले कॉलेज, ऑक्सफोर्ड में रसायनशास्त्र का अध्ययन किया और बैरिस्टर बनने से पहले कुछ समय के लिए शोध रसायनज्ञ के रूप में काम किया। 1959 में उन्हें फिंचली के संसदीय सदस्य के रूप में चुना गया। एडवर्ड हीथ ने अपने 1970-1974 के कार्यकाल में थैचर को शिक्षा और विज्ञान के लिए राज्य सचिव नियुक्त किया। थैचर 1975 में कंजर्वेटिव पार्टी के नेतृत्व चुनाव में हीथ को हराकर विपक्ष की नेता बन गईं। वे यूनाइटेड किंगडम में एक प्रमुख राजनीतिक दल का नेतृत्व करने वाली पहली महिला थीं। उनके राजनीतिक दर्शन और आर्थिक नीतियों ने (विशेषकर वित्तीय क्षेत्र की), राज्य के स्वामित्व वाली कंपनियों के निजीकरण, और ट्रेड यूनियनों की शक्ति और प्रभाव को कम करने पर जोर दिया।
इंडियन नैशनल लोकदल

इंडियन नेशनल लोकदल या इनेलो भारत के हरियाणा राज्य की एक प्रमुख राजनीतिक पार्टी है।  इंडियन नेशनल लोकदल की स्थापना भारत के पूर्व उप प्रधानमंत्री चौधरी देवीलाल जी ने अक्टूबर १९९६ में हरियाणा लोक दल (राष्ट्रीय) के नाम से की थी। इनेलो एक क्षेत्रीय पार्टी के रूप में १९८७ के दौरान राजनीतिक अस्तित्व में आयी। वर्तमान में ओमप्रकाश चौटाला पार्टी के अध्यक्ष और उनके छोटे पुत्र अभय सिंह चौटाला पार्टी के महासचिव हैं। इनेलो पूर्व में भारतीय जनता पार्टी के नेतृत्व वाले राष्ट्रीय जनतांत्रिक गठबंधन का अंग रह चुकी है। पार्टी के शीर्ष नेताओं की अनुपस्थिति में २०१४ के विधानसभा चुनावों के बाद पार्टी प्रमुख ओमप्रकाश चौटाला के छोटे पुत्र अभय चौटाला के नेतृत्व में 90 में से 19 सीटें जीती और बीजेपी के बाद सबसे बड़ी पार्टी बनी। विपक्ष के नेता के रूप में अभय चौटाला विधानसभा में पार्टी का नेतृत्व किया। अप्रैल २००१ में देवी लाल के निधन के बाद से इनेलो का राजनैतिक संघर्ष का दौर आरंभ हुआ और बीते ४ विधानसभा चुनावों में पार्टी की स्थिति निराशाजनक रही। हरियाणा विधानसभा चुनाव २०१९ के लिए इनेलो ने पहले बसपा के साथ गठबंधन किया था किंतु बाद में बात नहीं बनी एवं फिर शिरोमणि अकाली दल के साथ गठबंधन किया गया। इन चुनावों में पार्टी ने अपने राजनैतिक इतिहास का सबसे निकृष्ट प्रदर्शन किया तथा केवल १ ही सीट जीतने में सफल हुई एवं ८० सीटों पर हार मिली, साथ ही ७८ स्थानों पर प्रत्याशी अपनी ज़मानत भी हार गए। गठबंधित साथी अकाली दल भी अपनी तीनों सीटों पर हार गया। इन चुनावों में इनेलो का मत % भी अब तक के सबसे कम २.४५% पर पहुंच गया जो कि पिछले चुनावों में २४.११% था। पार्टी को एकमात्र एलनाबाद सीट पर जीत हासिल हुई जहां अभय सिंह चौटाला लड़ रहे थे। इस प्रकार वर्तमान विधानसभा में इनेलो का केवल एक ही विधायक है। २०१९ के लोकसभा चुनावों में इनेलो ने सभी १० सीटों पर प्रत्याशी घोषित किए परन्तु एक भी स्थान पर जीत नहीं सके। पार्टी को केवल १.९% वोट ही प्राप्त हुए।
गुफ़ादूध

गुफ़ादूध या चाँददूध (अंग्रेज़ी: moonmilk, जर्मन: mondmilch) गुफ़ाओं में मिलने वाला एक सफ़ेद गाढ़े-दूध जैसा पदार्थ होता है। यह गुफाओं में बनने वाले अन्य पदार्थों जैसा होता है लेकिन इसकी विषेशता यह है कि यह सख़्त होकर पत्थर में परिवर्तित नहीं होता। यह चूना पत्थर से चू कर निकलने वाला तलछट द्रव होता है जिसमें कैल्साइट, हाइड्रोमैग्नेसाइट और मोनोहाइड्रोकैल्साइट जैसे विभिन्न कार्बोनाइट पदार्थ शामिल होते हैं। गुफ़ाओं में गुफादूध की उत्पत्ति की प्रक्रिया को लेकर मतभेद है। कुछ वैज्ञानिक मानते हैं कि यह रसायनिक प्रक्रिया कि बजाय बैक्टीरिया से सम्बन्धित प्रक्रिया से बनता है। अभी सहमति नहीं बनी है। मार्च २००४ में स्पेन में वैज्ञानिकों को एक ३०० मीटर लम्बी गुफादूध की नदी मिली। इस गुफा का स्थान गुप्त रखा गया है क्योंकि यह डर है कि पर्यटकों और असामाजिक तत्वों द्वारा इसको नुक़सान पहुँचाया जा सकता है।
वेनेरा 3

वेनेरा 3 (Venera 3), शुक्र ग्रह के लिए सोवियत संघ का एक लैंडर था। हालांकि शुक्र के वायुमंडलीय मापन के अपने अभियान मे यह विफल हो गया, पर किसी अन्य ग्रह की धरती को छुने वाली यह पहली मानव निर्मित वस्तुं बन गई। दुर्भाग्य से, एक खराबी ने इसे शुक्र के किसी भी वैज्ञानिक डेटा को प्रेषित करने से रोक दिया | यह 15 नवम्बर,1965 को बैकोनुर, कज़ाख़िस्तान से रवाना हुआ, और 1 मार्च 1966 को शुक्र से टकराया |
मुस्लिम स्टूडेंट्स आर्गेनाइजेशन ऑफ़ इंडिया

मुस्लिम स्टूडेंट्स आर्गेनाइजेशन ऑफ़ इंडिया भारतीय सुन्नी युवकों की देश की सबसे बड़ी संस्था है। इसको सन 1977 में वकील इस्माईल वफा़ ने अलीगढ़ मुस्लिम यूनिवर्सिटी में स्थापित की थी। हज़रत सय्यद मुहम्मद अमीन मिया कादरी और हज़रत अख्तर रजा खान अजहरी मिया की दुआओं से यह संस्था देश के कोने कोने में पहुँच चुकी है। मुस्लिम नौजवानों में देश से मुहब्बत और दीन से वाबस्तगी करना इसका अहम् मकसद है जिस पर यह अग्रर है। कुरान के आयात, कुनू माअससादेकीन यानी सच्चों के साथ हो जाओ यह इसका नारा है और इसके अनुसार संस्था के माध्यम से हजा़रों मुसलमान विद्यार्थियों को नई दिशा मिली है। इस समय संस्था की शाखाएँँ अलीगढ़ मुस्लिम यूनिवर्सिटी, जामिया मिल्लिया इस्लामिया यूनिवर्सिटी और जामिया हमदर्द समेत उत्तर प्रदेश, दिल्ली, राजस्थान, गुजरात, उत्तराखंड, छत्तीसगढ़, मणिपुर, आन्ध्रा प्रदेश और महाराष्ट्र में काम कर रही हैं।
रदरफोर्ड प्रकीर्णन

रदरफोर्ड प्रकीर्णन अर्नेस्ट रदरफोर्ड द्वारा 1911 में प्रतिपादित भौतिक परिघटना है, जिसे बाद में परमाणु का रदरफोर्ड मॉडल (प्रतिमान) नाम से जाना जाने लगा और बाद में बोर मॉडल। रदरफोर्ड प्रकीर्णन को कई बार कुलाम्ब प्रकीर्णन की विशेष अवस्था भी कहा जाता है क्योंकि यह केवल स्थैतिक (कुलाम्ब) बलों पर लागू होता है और कणों के मध्य न्यूनतम दूरी इसके विभव द्वारा निर्धारित होती है। सोने के नाभिक (gold nuclie) व अल्फा कणों के मध्य चिरसम्मत रदरफोर्ड प्रकीर्णन प्रत्यास्थ प्रकीर्णन का एक उदाहरण है क्योंकि इसमें आपतित कण व प्रकीर्णित कण के ऊर्जा व वेग समान होते हैं। अनुप्रस्थ काट अवकलज केन्द्रीय बल के अधीन एक कण की अन्योन्य क्रिया को गति के समीकरणों से व्युत्पन्न किया जा सकता है। व्यापक रूप में गति की समीकरण के अनुसार यदि कोई दो कण किसी केन्द्रीय बल के अधीन अन्योन्य क्रिया करते हैं तो उन्हें द्रव्यमान केंद्र व उन कणों की पारस्परिक गति से अप-युग्मित किया जा सकता है। बिनट समीकरण के अनुसार जहाँ 𝑢=1𝑟, 𝑣0 नाभिक से अनन्त दूरी (जहाँ नाभिक के विद्युत क्षेत्र का प्रभाव नगण्य हो) और 𝑏 संघट्ट प्राचल है। उपरोक्त समीकरण का व्यापक हल निम्न है और सीमा शर्तें निम्न हैं माना तब प्रकीर्णन कोण θ का मान, समीकरण में 𝑢→0 लिखने पर इसे हल करने पर b का निम्न मान प्राप्त होता है- प्रकीर्णन अनुप्रस्थ काट ज्ञात करने के लिए, इसे निम्न प्रकार से परिभाषित किया जाता है
प्रतिहार कला शैली

प्रतिहार राजपूत कला शैली मध्यकालीन मूर्ति शैली है, इस शैली की प्रतिमाओं में गुप्त काल की अनेक विशेषताएँ समाहित हैं। प्रतिहार राजपूत कला शैली की प्रतिमाएँ मध्यकालीन शैली की अन्य कला शैलियों की तुलना में सबसे अधिक प्रभावशाली एवं सुन्दर हैं। इस शैली की प्रतिमाओं के मुख पर प्रसन्नता का भाव प्रदर्शित हुआ है। इन प्रतिमाओं के शरीर की सुडौलता पर विशेष ध्यान दिया गया है तथा अलंकरणों का कम प्रयोग हुआ है। उत्तर-प्रदेश के जिला झाँसी स्थित बरुआ सागर का विशाल मन्दिर प्रतिहार कला शैली का उत्कृष्ट उदाहरण है। इस मन्दिर के प्रवेश द्वार पर अनेक सुन्दर मूर्तियाँ उकेरी गईं हैं। इस मन्दिर की कलाकृतियों को देखने से स्पष्ट होता है कि उस समय के कलाकार मूर्तियों के अंग-प्रत्यंग की सुडौलता के प्रति अत्यन्त सजग थे तथा इनके निर्माण में सिद्धहस्त थे।
पिरिनी पर्वत शृंखला

स्पेन और फ़्रान्स की सीमा पर पिरिनी पर्वतों का नक़्शा पिरिनी पर्वत शृंखला (स्पेनी: Pirineos, फ़्रान्सीसी: Pyrénées) द्क्षिणपश्चिमी यूरोप में स्पेन और फ़्रान्स की सीमा पर स्थित एक पर्वतमाला है। यह इबेरिया प्रायद्वीप को यूरोप के महाद्वीप के अन्य भागों से अलग करती है। पिरिनी पहाड़ों की पंक्तियाँ पूर्वोत्तर में बिस्के खाड़ी से लेकर दक्षिणपूर्व में भूमध्य सागर तक ४९१ किमी चलती हैं। अन्दोरा का नन्हा सा देश इन्ही पर्वतों में स्थित है।
आर्केडिया चतुष्कोण

आर्केडिया चतुष्कोण (Arcadia quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। आर्केडिया चतुष्कोण को MC-3(मार्स चार्ट-3) के रूप में भी जाना जाता है।
मंगल के चतुष्कोणों की सूची

मंगल ग्रह के भूपृष्ठ को संयुक्त राज्य भूगर्भ सर्वेक्षण द्वारा 30 चतुष्कोणों में विभाजित किया गया है, ऐसा नाम इसलिए क्योंकि उनकी सीमाएं अक्षांश और देशांतर रेखाओं के साथ-साथ स्थित है, इसलिए नक्शे आयताकार दिखाई देते हैं। मंगल चतुष्कोणों के नाम स्थानीय भूआकृतियों पर रखे गए है, और "मार्स चार्ट" के लिए उपसर्ग "MC" के साथ क्रमांकित है। पश्चिम देशांतर का प्रयोग किया जाता है। मंगल ग्रह के निम्न छवि-नक्शे आपस मे सटे 30 चतुष्कोणों में विभाजित है। चतुष्कोण पर क्लिक करें और आप इसी लेख के पृष्ठों पर ले जाए जाएंगे। उत्तर दिशा शीर्ष पर है,0°N 180°W भूमध्य रेखा के एकदम बांये है। नक्शों की तस्वीरें मार्स ग्लोबल सर्वेयर द्वारा ली गई थी।
कबीर पंथ

कबीर पंथ (कबीर का पथ) कबीर साहेब के तत्वज्ञान पर आधारित एक आध्यात्मिक सत भक्ति मार्ग है। यह मुक्ति के साधन के रूप में सच्चे सतगुरु के रूप में उनकी भक्ति पर आधारित है। इसके अनुयायी कई धार्मिक पृष्ठभूमि से हैं क्योंकि कबीर ने कभी भी धर्म परिवर्तन की वकालत नहीं की बल्कि उनकी सीमाओं पर प्रकाश डाला। कबीर के संबंध में, उनके अनुयायी उनका प्रकट उत्सव मनाते हैं। पवित्र वेदों में लिखा है कि हर युग में पूर्ण परमात्मा जिसके एक रोम कूप में करोड़ सूर्य तथा करोड़ चंद्रमा की मिली जुली रोशनी से भी अधिक प्रकाश है, अपने निजधाम सतलोक से स:शरीर आते हैं और आकर अच्छी आत्माओ को मिलते हैं। आज हम इस लेख के माध्यम से जानेंगे कि पूर्ण परमात्मा कबीर साहेब जी किन किन आत्माओं को आकर मिले और फिर उन्होंने अपनी वाणियों में कैसे परमात्मा की गवाही दी। जिन-जिन पुण्यात्माओं ने परमात्मा को प्राप्त किया है उन्होंने बताया कि कुल का मालिक एक है। परमेश्वर का वास्तविक नाम अपनी-अपनी भाषाओं में कवि र्देव (वेदों में संस्कृत भाषा में) तथा हक्का कबीर (श्री गुरु ग्रन्थ साहेब में पृष्ठ 721 पर) तथा सत् कबीर (श्री धर्मदास जी की वाणी में क्षेत्रीय भाषा में) तथा बन्दी छोड़ कबीर (सन्त गरीबदास जी के सद्ग्रन्थ में क्षेत्रीय भाषा में) कबीरा, कबीरन, खबीरा या खबीरन् (श्री कुरान शरीफ़ सूरत फुरकानी 25, आयत 19, 21, 52, 58, 59 में अरबी भाषा में) बताया गया है। गरीब जिसकुं कहत कबीर जुलाहा। सब गति पूर्ण अगम अगाहा ।। कबीर साहेब जी का पंथ अर्थात् मार्ग या रास्ता । जो मार्ग कबीर साहेब ने बताया उस पर चलने वाले को कबीरपंथी कहते हैं। बारह पंथ काल के माने जाते है। बारह पंथों का विवरण अनुराग सागर व कबीर चरित्र बोध पृष्ठ नं. 1870 से:- 1.नारायण दास जी का पंथ ( मृत्यु अंधा दुत)। 2. यागौदास (जागू) पंथ 3. सूरत गोपाल पंथ (काशी कबीर चौरा के पारखी सिद्धांत) 4. मूल निरंजन पंथ 5. टकसार पंथ 6. भगवान दास (ब्रह्म) पंथ 7. सत्यनामी पंथ 8. कमाली (कमाल का) पंथ 9. राम कबीर पंथ 10. प्रेम धाम (परम धाम) की वाणी पंथ 11
धुआँधार जलप्रपात

धुआँधार जलप्रपात (Dhuandaar Waterfall) भारत के मध्य प्रदेश राज्य के जबलपुर ज़िले में स्थित एक जलप्रपात है। यह प्रपात भेड़ाघाट क्षेत्र का प्रमुख दर्शनीय स्थान है। यहाँ नर्मदा की धारा 50 फुट ऊपर से गिरती है। जिसका जल सफेद धुंए के समान उड़ने लगता है। इसी कारण इसे 'धुंआधार' कहते हैं। धुंआधार जलप्रपात को यूनेस्को द्वारा 20 मई 2021 को विश्व धरोहर के रूप में सम्मिलित किया गया।
अंतर अमेरिकी विकास बैंक

अंतर अमेरिकी विकास बैंक (आईएडीबी या आईडीबी या BID) लैटिन अमेरिका और कैरेबियन के लिए विकास के वित्तपोषण का सबसे बड़ा स्रोत है। 1959 में स्थापित, आईडीबी लैटिन अमेरिका और कैरेबियाई सरकारों और राज्य निगमों सहित सरकारी एजेंसियों, के लिए ऋण देकर आर्थिक विकास, सामाजिक विकास और क्षेत्रीय एकीकरण में योगदान करता है।
मेसेंजर

मेसेंजर (MESSENGER → MErcury Surface, Space ENvironment, GEochemistry, and Ranging), बुध ग्रह की परिक्रमा कर रहा नासा का एक रोबोटिक अंतरिक्ष यान है | ऐसा करने वाला यह कभी का पहला अंतरिक्ष यान भी है।
अंतरिक्ष शोध यान

अंतरिक्ष शोध यान (Space Probe), एक वैज्ञानिक अंतरिक्ष अन्वेषण मिशन है जिसमें एक अंतरिक्ष यान पृथ्वी से छूटता है और अंतरिक्ष की पड़ताल करता है। यह रोबोटीय अंतरिक्ष यान का ही एक रूप है। वॉयजर 1 सबसे प्रसिद्ध अंतरिक्ष शोध यानों में से एक है।
जॉर्ज सुदर्शन

एन्नाक्कल चांडी जॉर्ज सुदर्शन (मलयालम: ഇ.സി.ജി. സുദർശൻ) (ई॰ सी॰ जी॰ सुदर्शन के नाम से भी जाने जाते थे; जन्म १६ सितम्बर १९३१ - १३ मई २०१८) टेक्सास विश्वविद्यालय, ऑस्टिन में प्रोफेसर, लेखक और भारतीय वैज्ञानिक थे। जॉर्ज सुदर्शन का भारत में केरल राज्य के कोट्टायम जिले के पल्लम नामक ग्राम में जन्म सैंट थॉमस क्रिस्टिंस परिवार में हुआ था। एक ईसाई परिवार में पालन पोषण के बावजूद उन्होनें धर्म छोड़ कर और वेदान्ती बन गये तथा एक सर्वात्मवादी (सभी देवताओं को मानने वाला) बने। उन्होनें धर्म छोड़ने का कारण चर्च का भगवान के प्रति दर्शन और चर्च में आध्यात्मिक अनुभव की कमी जैसे कारणों से असहमति का उल्लेख किया। उनकी प्रारम्भिक शिक्षा सीएमएस कॉलेज कोट्टायम में हुई, और मद्रास क्रिश्चियन कॉलेज से १९५१ में अपनी स्नातक की पढ़ाई पूर्ण की। उन्होनें १९५२ में मद्रास विश्वविद्यालय से स्नातकोत्तर किया। उसके बाद वे टाटा मूलभूत अनुसंधान संस्थान संस्थान में चले गए जहाँ उन्होनें कुछ समय के लिए होमी भाभा व अन्यों के साथ कार्य किया। तत्पश्चात वे रोचेस्टर विश्वविद्यालय, न्यूयॉर्क चले गए जहाँ उन्होंने रॉबर्ट मर्शक के साथ स्नातक (पीएचडी) छात्र के रूप में कार्य किया। १९५८ में उन्होंने रोचेस्टर विश्वविद्यालय से पीएचडी की उपाद्धि प्राप्त की। उसके पश्चात पोस्ट डॉक्टरेट के रूप में जुलियन श्विंगर के साथ काम करने के लिए हार्वर्ड विश्वविद्यालय चले गए।
राजस्थान में जैन धर्म

राजस्थान भारत के पश्चिम भाग में स्थित राज्य है, जिसका जैन धर्म के साथ बहुत ऐतिहासिक सम्बन्ध रहा है। दक्षिण पश्चिम राजस्थान श्वेताम्बर जैन धर्म का केन्द्र बिन्दु रहा है हालांकि दिगम्बर समाज के कुछ केंद्र राजस्थान के दक्षिण विशेषतः झालावाड़ में पाए जाते हैं।राजस्थान जैनों का प्रमुख केंद्र इसलिए भी है क्योंकि सबसे ज्यादा जैन विद्वान् राजस्थान से ही संबंध रखने वाले है। इनकी आबादी वहां ६४०४९३ है जो जैनों कि संख्या १.१५% है। मुख्य प्राचीन केन्द्र निम्न प्रकार है: • देलवाड़ा • छोटा पावापुरी • अजमेर दादावाड़ी